**Ministru kabineta noteikumu projekta „Grozījumi Ministru kabineta 2008.gada 2.jūnija noteikumos Nr.400**

**„Veterinārās prasības akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. Pamatojums | Veterinārmedicīnas likuma 25.panta 1. un 10.punkts. |
| 2. Pašreizējā situācija un problēmas  | Šobrīd ir spēkā Ministru kabineta 2008.gada 2.jūnija noteikumi Nr.400 „Veterinārās prasības akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai” (turpmāk – noteikumi Nr.400), ar kuriem ieviesta Padomes 2006.gada 24.oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli, kurā ir noteiktas dzīvnieku veselības prasības akvakultūras dzīvniekiem un to produktiem, tostarp īpašas prasības attiecībā uz eksotiskajām un neeksotiskajām infekcijas slimībām, un akvakultūras dzīvnieku sugām, kas pret tām ir uzņēmīgas.Ir stājusies spēkā Komisijas 2012.gada 25.oktobra īstenošanas Direktīva 2012/31/ES, ar kuru groza Padomes Direktīvas 2006/88/EK IV pielikumu attiecībā uz to zivju sugu sarakstu, kas ir uzņēmīgas pret virusālo hemorāģisko septicēmiju, un ieraksta par epizootisko čūlu sindromu svītrošanu (turpmāk – Direktīva 2012/31/ES).Epizootiskais čūlu sindroms patlaban ir iekļauts noteikumu Nr.400 1.pielikuma I daļas eksotisko infekcijas slimību sarakstā.Tāpat noteikumos Nr.400 ir noteikti kritēriji akvakultūras dzīvnieku infekcijas slimību iekļaušanai eksotisko vai neeksotisko infekcijas slimību sarakstā. Saskaņā ar šiem kritērijiem eksotiskās infekcijas slimības ievešana Eiropas Savienībā var būtiski ietekmēt ekonomiku, vai nu samazinot Eiropas Savienības akvakultūras ražību, vai arī ierobežojot iespēju tirgoties ar akvakultūras dzīvniekiem un to produktiem. Alternatīvs kritērijs paredz, ka to ievešana Eiropas Savienībā var kaitīgi ietekmēt vidi, kurā eksistē tādas savvaļas ūdensdzīvnieku sugas, ko uzskata par vērtību, kura aizsargājama ar Savienības vai starptautiskiem tiesību aktiem.Eiropas Pārtikas nekaitīguma iestādes (EFSA) Dzīvnieku veselības un labturības ekspertu grupa 2011.gada 15.septembrī pieņēma zinātnisko atzinumu par epizootisko čūlu sindromu. Šajā atzinumā EFSA secina, ka epizootiskā čūlu sindroma ietekme uz Eiropas Savienības akvakultūru būtu neliela vai tās nebūtu vispār.Turklāt EFSA atzinumā minēts, ka, iespējams, epizootiskais čūlu sindroms vairākas reizes jau ir ievests Eiropas Savienībā, importējot dekoratīvās zivis no trešajām valstīm, un ka šādas zivis varētu būt nokļuvušas Eiropas Savienības ūdeņos. Eiropas Savienības dalībvalstis līdz šim nav ziņojušas par epizootiskā čūlu sindroma uzliesmojumiem, un nav iegūti pierādījumi, kas liecinātu, ka epizootiskais čūlu sindroms potenciāli varētu kaitīgi ietekmēt vidi.Ņemot vērā EFSA secinājumus un pieejamos zinātniskos pierādījumus, epizootiskais čūlu sindroms vairs neatbilst noteikumos Nr.400 noteiktajiem kritērijiem, lai to iekļautu 1.pielikuma I daļā.Noteikumu Nr.400 1.pielikuma II daļā ir minētas akvakultūras dzīvnieku sugas, kas tiek uzskatītas par uzņēmīgām pret virusālo hemorāģisko septicēmiju.Plekste (*Paralichthys olivaceus*) ir uzņēmīga pret neeksotisko zivju infekcijas slimību virusālo hemorāģisko septicēmiju. Dažos Āzijas reģionos tika apstiprināti minētās slimības klīniski uzliesmojumi.Tāpēc ir lietderīgi iekļaut pleksti (*Paralichthys olivaceus*) noteikumu Nr.400 1.pielikuma II daļas sarakstā, kurā minētas sugas, kas ir uzņēmīgas pret virusālo hemorāģisko septicēmiju. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Sagatavotais Ministru kabineta noteikumu projekts „Grozījumi Ministru kabineta 2008.gada 2.jūnija noteikumos Nr.400 „Veterinārās prasības akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai”” (turpmāk – noteikumu projekts) ievieš Direktīvas 2012/31/ES **prasības un paredz:****1) svītrot epizootisko čūlu sindromu no noteikumu Nr.400 1.pielikuma I daļas eksotisko akvakultūras dzīvnieku infekcijas slimību saraksta;** **2) iekļaut** pleksti (*Paralichthys olivaceus*) noteikumu Nr.400 1.pielikuma II daļas sarakstā, kurā minētas sugas, kas ir uzņēmīgas pret virusālo hemorāģisko septicēmiju;3) precizēt Atlantijas mencas nosaukumu.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. Projekta izstrādē iesaistītās institūcijas | Pārtikas un veterinārais dienests |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Nav |
| **II. Tiesību akta projekta ietekme uz sabiedrību** |
| 1. Sabiedrības mērķgrupa | Noteikumu projekta tiesiskais regulējums attiecas uz akvakultūras dzīvnieku audzētājiem. Latvijā ir reģistrētas 154 akvakultūras dzīvnieku audzētavas. |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt  | Projekts šo jomu neskar. |
| 3. Tiesiskā regulējuma finansiālā ietekme | Projekts šo jomu neskar. |
| 4. Tiesiskā regulējuma nefinansiālā ietekme | Projekts šo jomu neskar. |
| 5. Administratīvās procedūras raksturojums | Noteikumu projekta tiesiskais regulējums nemaina līdzšinējo administratīvo procedūru. |
| 6. Administratīvo izmaksu monetārs novērtējums | Projekts šo jomu neskar. |
|  7. Cita ietekme | Nav. |
|  |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts sagatavots, ievērojot Direktīvas 2012/31/ES **prasības**. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula** **Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | Komisijas 2012.gada 25.oktobra īstenošanas Direktīva 2012/31/ES, ar kuru groza Padomes Direktīvas 2006/88/EK IV pielikumu attiecībā uz to zivju sugu sarakstu, kas ir uzņēmīgas pret virusālo hemorāģisko septicēmiju, un ieraksta par epizootisko čūlu sindromu svītrošanu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šī tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts,- norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi)- kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīvas 2012/31/ES 2.panta 3.punkts** | 1.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 2012/31/ES pielikums | 2. un 3.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Direktīvā **2012/31/ES** nav paredzēta rīcības brīvība dalībvalstij ieviest tiesību normas.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā uz monetāro politiku) | Projekts šo jomu neskar. |
| Cita informācija | Projekts šo jomu neskar. |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīga starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| **A** | **B** | **C** |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. Sabiedrības informēšana par projekta izstrādes uzsākšanu | Noteikumu projekts 2012.gada 27.novembrī nosūtīts saskaņošanai elektroniski biedrībām „Lauksaimnieku organizāciju sadarbības padome” un „Zemnieku saeima”. Biedrības „Lauksaimnieku organizāciju sadarbības padome” un „Zemnieku saeima” izvēlētas, jo tās pārstāv dzīvnieku īpašniekus.  |
| 2. Sabiedrības līdzdalība projekta izstrādē | Biedrības „Lauksaimnieku organizāciju sadarbības padome” un „Zemnieku saeima” atbalsta noteikumu projekta virzību. |
| 3. Sabiedrības līdzdalības rezultāti | Saņemti pozitīvi atzinumi. |
| 4. Saeimas un ekspertu līdzdalība | Konsultācijas nav notikušas. |
| 5. Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Pārtikas un veterinārais dienests |
| 2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūruJaunu institūciju izveide | Projekts šo jomu neskar. |
| 4. Projekta izpildes ietekme uz pārvaldes institucionālo struktūruEsošu institūciju likvidācija | Projekts šo jomu neskar. |
| 5. Projekta izpildes ietekme uz pārvaldes institucionālo struktūruEsošu institūciju reorganizācija | Projekts šo jomu neskar. |
| 6. Cita informācija | Nav. |

# Zemkopības ministre L.Straujuma

2013.01.15. 9:45

1395

O.Vecuma-Veco

67027551, Olita.Vecuma-Veco@zm.gov.lv